— 316 — 



de eneste, som var nogenlunde rigelig blomstrende, og da Vejret 

 for det meste var herligt, stille, varmt Solskinsvejr, besøgtes de af 

 en stor Mængde Insekter, baade mange Arter og især et stort 

 Antal Individer; navnlig var Succisa pratensis rigt besøgt 

 af følgende Sommerfugle og Dipterer; Sommerfugle: Pieris napi, 

 Pararge Megaera, Vanessa Urticae, Coenonympha Pamphilus, Ar- 

 gynnis semele, Plusia gamma; Dipterer: Eristalis tenax, E.pertinax 

 E. intriearius, E. horticola, E. arbustorum, Syrphus ribesii, S. pyrastri, 

 S. balteatus, Helophilus pendulus, Volucella pellucens, Arctophila 

 mussitans, Physocephala rufipes, Lucilia caesar og flere andre, ikke 

 nærmere bestemte Muscidae. Eristalis tenax og Syrphus ribesii 

 var især til Stede i overordentlig Mængde. 



Da der var saa faa andre Arter i Blomst og disse Arter kun 

 sparsomt blomstrende, har jeg kun i ringe Omfang undersøgt 

 Krabbeedderkoppernes Forekomst paa andre Arters Blomster end 

 Parnassia palustris og Succisa pratensis; dog har jeg ogsaa taget 

 Krabbeedderkopper paa Blomsterstandene af Cirsium oleraceum, 

 Leontodon autumnalis, Chrysanthemum segetum og Echium vulgare. 



Den af og til fremsatte Anskuelse, at Parnassia palustris er 

 insektædende og fanger Insekterne ved Hjælp af de ejendommelige 

 kirtelbærende Staminodier, idet man har fundet døde Insekter i 

 Blomsterne, finder sin Forklaring i de her meddelte Iagttagelser; 

 det er nemlig meget rigtigt, at man i Blomsterne af og til finder 

 døde Insekter, men det er blot ikke Planten, der fanger og dræber 

 dem, men de Edderkopper, som kryber op og lægger sig paa Lur 

 i Blomsterne. 



Blomsterne bestøves, idet Insekterne besøger dem 

 for at søge Honning og Støv; Krabbeedderkopperne 

 har opdaget dette Insektbesøg og har lagt sig efter at 

 udnytte den rige Jagtmark ved at krybe op og lægge 

 sig paa Lur i Blomsterne eller Blomsterstandene. 



